section_heading: Utemeljenje
paragraph_text: NAC Breda je utemeljen 19. rujna 1912. godine kad su se spojila dva kluba, ADVENDO (Aangenaam Door Vermaak En Nuttig Door Ontspanning i NOAD (Nooit Opgeven, Altijd Doorzetten. Na utemeljiteljskoj sjednici se stvorilo napeto ozračje, jer je NOAD želio da se novi klub zove NOAD (NOad i ADvendo). Za ADVENDO ovo ime uopće nije dolazilo u obzir. Onda je Frans Konert predložio neka se novi klub nazove NAC (NOAD ADVENDO Combinatie), što je bilo ime koje predstavnici obiju strana prihvaćaju. U početku je nizozemski nogometni savez odbijao da NAC igra utakmice, no naposljetku je 28. listopada 1912. godine dopustio NAC-u igrati u 2. južnoj diviziji (2e Klasse Zuid).